EkBass/fiwiki-20250220-pages-articles huggingface dataset:
Ballina

Ballina on kaupunki Australiassa, Uuden Etelä-Walesin osavaltiossa. Kaupungissa oli 16 502 asukasta vuoden 2016 väestönlaskennassa, ja se sijaitsee noin 800 kilometriä Sydneystä koilliseen. Turismi on tärkeä kaupungille, jonka lähistöllä sijaitsee hiekkarantoja ja kansallispuistoja. Myös kalastus on tärkeä elinkeino. Kaupungin asukkaista noin 32 prosenttia on yli 65-vuotiaita. == Lähteet == == Aiheesta muualla == Luokka:Australian kaupungit Luokka:Uusi Etelä-Wales
Batemans Bay

Batemans Bay on kaupunki Australiassa, Uuden Etelä-Walesin osavaltiossa. Kaupungissa oli 11 294 asukasta vuoden 2016 väestönlaskennassa, ja se sijaitsee noin 220 kilometriä Sydneystä lounaaseen. Kaupungissa tuotetaan esimerkiksi puutavaraa, juustoa ja rapuja. Kaupungin asukkaista noin 33 prosenttia on yli 65-vuotiaita. == Lähteet == == Aiheesta muualla == Luokka:Australian kaupungit Luokka:Uusi Etelä-Wales
Ihana (lehti)

Ihana on suomalainen askartelulehti. Sitä julkaisee A-lehdet. Aiemmin lehteä julkaisi Inspia Oy. Se ilmestyi ensimmäisen kerran jouluna 2007. Lehden päätoimittaja on Tytti Kontula. Lehden päätoimittaja ja kustantaja oli alun perin Kaarina Korventaka. Korventakan perustama kustannusyhtiö, Inspia Oy, juhli 10-vuotista taivaltaan 2017. Vuoden 2018 loppuun asti Ihanaa julkaistiin neljästi vuodessa, vuodesta 2019 alkaen kuudesti. Inspia Oy osti Taika-lehden julkaisuoikeudet Storia Kustannus Oy:ltä syksyllä 2018. Vuoden 2019 alusta lehdet yhdistyivät yhdeksi julkaisuksi jatkaen Ihana-nimellä. A-lehdet osti Ihana-lehden liiketoiminnan kesällä 2022. Ihana-lehti on erikoistunut askarteluun ja ohjeissa on huomioitu materiaalien helppo saatavuus. Sisällössä käytetään paljon kotimaasta löytyviä materiaaleja ja kierrätystavaraa. Sen lisäksi Ihana etsii hetken askartelutrendejä. Ihana-lehdellä on toimitustilat Hämeenlinnassa. Korventakan mukaan lehden nimi syntyi sanasta, jonka ystävä huokaa nähdessään jonkun kauniin esineen ensimmäistä kertaa. == Lähteet == Luokka:Suomalaiset harrastelehdet
Bathurst (Australia)

Bathurst on kaupunki Australiassa, Uuden Etelä-Walesin osavaltiossa. Kaupungissa oli 33 581 asukasta vuoden 2016 väestönlaskennassa, ja se sijaitsee noin 200 kilometriä Sydneystä luoteeseen. Kaupunki perustettiin vuonna 1815. Aluksi sen väestönkasvu oli hidasta, mutta kaupunki alkoi kasvamaan 1850-luvulla, kun sen lähistöltä löytyi kultaa. Kaupungin asukkaiden ikien mediaani oli 35 vuonna 2016. Kaupungin Mount Panorama Circuit –moottoriradalla ajetaan vakio- ja kilpa-autojen kestävyyskisoja, muun muassa Bathurstin 12 tunnin ajoja ja Bathurst 1000. == Lähteet == == Aiheesta muualla == Luokka:Australian kaupungit Luokka:Uusi Etelä-Wales
Cessnock

Cessnock on kaupunki Australiassa, Uuden Etelä-Walesin osavaltiossa. Kaupungissa oli 21 723 asukasta vuoden 2016 väestönlaskennassa, ja se sijaitsee kilometriä Sydneystä pohjoiseen. Työtätekevistä asukkaista lähes kymmenen prosenttia työskentelee hiilikaivoksessa. == Ilmasto == Vuoden lämpimintä aikaa on tammikuu, jolloin keskimääräinen ylin lämpötila on 30 °C. Viileintä on heinä- ja elokuussa, jolloin keskimääräinen alin jää viiden asteen alapuolelle. == Lähteet == == Aiheesta muualla == Luokka:Australian kaupungit Luokka:Uusi Etelä-Wales
Julie Towers

Julie Gail Towers (s. 12. lokakuuta 1976 Taree, Uusi Etelä-Wales, Australia) on australialainen maahockeypelaaja, pelipaikaltaan hyökkääjä. Hän voitti olympiakultaa Sydneyssä 2000 ja maailmanmestaruuden Utrechtissa 1998. Hän pelasi myös Ateenan olympialaisissa 2004, joissa Australia sijoittui viidenneksi. == Lähteet == Luokka:Australialaiset maahockeypelaajat Luokka:Australialaiset olympiavoittajat Luokka:Vuonna 1976 syntyneet Luokka:Elävät henkilöt
Coffs Harbour

Coffs Harbour on kaupunki Australiassa, Uuden Etelä-Walesin osavaltiossa. Kaupungissa oli 48 221 asukasta vuoden 2016 väestönlaskennassa, ja se sijaitsee Sydneystä koilliseen. Kaupunki perustettiin vuonna 1847. Sen asukkaista noin 22 prosenttia oli yli 65-vuotiaita vuonna 2016. Vuoden lämpimintä aikaa on tammikuu, jolloin keskimääräinen ylin lämpötila on yli 27 °C. Viileintä on heinä- ja elokuussa, jolloin keskimääräinen alin jää kahdeksan asteen vaiheille. Eniten sataa maaliskuussa, keskimäärin 227 mm. == Lähteet == == Aiheesta muualla == Luokka:Australian kaupungit Luokka:Uusi Etelä-Wales
Cassina

Cassina S.p.A. on italialainen luksushuonekalujen valmistaja, joka tunnetaan moderneista design-kalusteistaan. Niiden suunnittelijoina ovat olleet muun muassa Achille Castiglioni, Vico Magistretti, Gaetano Pesce ja Philippe Starck. Cassina valmistaa yksinoikeudella Le Corbusier’n suunnittelemia huonekaluja ja tekee tilaussisustuksia muun muassa risteilyaluksiin. Vuodesta 2005 Cassinan on omistanut italialainen Poltrona Frau Group. ==Historiaa== Yrityksen perustivat vuonna 1927 veljekset Cesare ja Umberto Cassina Pohjois- Italian Medaan. He valmistivat erityylisiä tilauskalusteita vauraiden asiakkaiden maun mukaan, kunnes toisen maailmansodan jälkeen kiinnostuivat arkkitehtien Franco Albini ja Giò Ponti innoittamina modernien huonekalujen valmistamisesta. Yksi ensimmäisistä menestystuotteista oli Pontin suunnittelema kevyt pikkutuoli Superleggera. 1960-luvun keskivaiheilla he ottivat tuotantoon 1900-luvun alun mestareiden Le Corbusier’n, tämän serkun Pierre Jeanneret’n ja Charlotte Perriandin suunnittelemia kalusteita. Tämä I Maestri -kokoelma laajeni pian Gerrit Rietveldin, Frank Lloyd Wrightin ja Charles Rennie Mackintoshin huonekaluihin.Sparke, Penny: An Introduction to Design and Culture in the Twentieth Century. New York: Harper & Row, 1986, s. 186. Kirjan teksti Questia-palvelussa (vaatii tilauksen). Viitattu 15.1.2019. ==Lähteet== ==Aiheesta muualla== Luokka:Italialaiset teollisuusyritykset Luokka:Muotoilualan yritykset Luokka:Huonekaluvalmistajat Luokka:Sisustusalan tuotemerkit
Dubbo

Dubbo on kaupunki Australiassa, Uuden Etelä-Walesin osavaltiossa. Kaupungissa oli 34 335 asukasta vuoden 2016 väestönlaskennassa, ja se sijaitsee 410 kilometriä Sydneystä luoteeseen. Ensimmäiset asukkaat saapuivat alueelle vuonna 1824, ja kylä perustettiin 1849. Siitä tuli kaupunki vuonna 1966. Sen asukkaista noin 16 prosenttia on syntynyt Australian ulkopuolella. Dubboon pääsee Sydneystä lentämällä tunnin ajan tai ajamalla autolla 5-6 tuntia. Kaupunkien välillä on myös juna- ja linja-autoyhteys. Vuoden lämpimintä aikaa on tammikuu, jolloin keskimääräinen ylin lämpötila on 33 °C. Viileintä on heinä- ja elokuussa, jolloin keskimääräinen alin jää kolmen asteen vaiheille. Dubbossa toimii eläintarha nimeltä Taronga Western Plains Zoo. == Lähteet == == Aiheesta muualla == Luokka:Australian kaupungit Luokka:Uusi Etelä-Wales
Goulburn

Goulburn on kaupunki Australiassa, Uuden Etelä-Walesin osavaltiossa. Kaupungissa oli 22 416 asukasta vuoden 2016 väestönlaskennassa, ja se sijaitsee Sydneystä lounaaseen. Goulburnin kylä perustettiin vuonna 1833, ja siitä tuli kaupunki vuonna 1864. Sen asukkaista noin 16 prosenttia on syntynyt Australian ulkopuolella. == Lähteet == == Aiheesta muualla == Luokka:Australian kaupungit Luokka:Uusi Etelä-Wales
Grafton (Australia)

Grafton on kaupunki Australiassa, Uuden Etelä-Walesin osavaltiossa. Kaupungissa oli 16 790 asukasta vuoden 2016 väestönlaskennassa, ja se sijaitsee Sydneystä koilliseen. Sen asukkaista noin 19 prosenttia on alle 14-vuotiaita, ja noin 23 prosenttia on yli 65-vuotiaita. == Lähteet == == Aiheesta muualla == Luokka:Australian kaupungit Luokka:Uusi Etelä-Wales
Land of the Free (The Killersin kappale)

Land of the Free on yhdysvaltalaisen rockyhtye The Killersin kappale, joka julkaistiin singlenä 14. tammikuuta 2019. Kappale on yhtyeen laulaja Brandon Flowersin ja yhdysvaltalaisen gospel-laulaja Mahalia Jacksonin kirjoittama. Kappaleen sanoitukset kritisoivat Yhdysvaltain poliittista tilannetta ja presidentti Donald Trumpin hallituksen toimintaa. Kappaleen musiikkivideo julkaistiin videopalvelu YouTubessa ja sen ohjannut elokuvistaan tunnettu Spike Lee. Videolla kuvataan Meksikon ja Yhdysvaltain rajalla liikkuvia laittomia maahanmuuttajia. == Kappaleet == === Digitaalinen lataus ja suoratoisto === == Kokoonpano == === Yhtye === * Brandon Flowers – laulu * Ronnie Vannucci – rummut, lyömäsoittimet === Lisämuusikot === * Jacknife Lee – koskettimet, kitara, basso, taustalaulu * Robbie Connolly – taustalaulu * Dorian Holley – taustalaulu * Wil Wheaton – taustalaulu * Sherree Brown – taustalaulu * Akasha Mabry Hendrix – taustalaulu * Lynn Mabry – taustalaulu === Tuotanto === * Jacknife Lee – tuotanto, äänitystekniikka, ohjelmointi * Dan Grech-Marguerat – miksaus * Matt Bishop – äänitystekniikka * Robert Root – äänitystekniikka == Lähteet == Luokka:The Killersin kappaleet Luokka:Vuoden 2019 kappaleet
Griffith (Uusi Etelä-Wales)

Griffith on kaupunki Australiassa, Uuden Etelä-Walesin osavaltiossa. Kaupungissa oli 18 878 asukasta vuoden 2016 väestönlaskennassa, ja se sijaitsee Sydneystä länteen. Sen asukkaista noin 21 prosenttia on alle 14-vuotiaita, ja noin 17 prosenttia on yli 65-vuotiaita. == Lähteet == == Aiheesta muualla == Luokka:Australian kaupungit Luokka:Uusi Etelä-Wales
Kempsey

Kempsey on kaupunki Australiassa, Uuden Etelä-Walesin osavaltiossa. Kaupungissa oli 10 649 asukasta vuoden 2016 väestönlaskennassa, ja se sijaitsee Newcastlesta 230 kilometriä koilliseen. Kempsey perustettiin vuonna 1836, ja siellä tuotetaan esimerkiksi maitotuotteita ja huonekaluja. Sen asukkaista noin 20 prosenttia on alle 14-vuotiaita, ja noin 21 prosenttia on yli 65-vuotiaita. == Lähteet == Luokka:Australian kaupungit Luokka:Uusi Etelä- Wales
Kiama

Kiama on kaupunki Australiassa, Uuden Etelä-Walesin osavaltiossa. Kaupungissa oli 13 455 asukasta vuoden 2016 väestönlaskennassa, ja se sijaitsee Sydneystä 88 kilometriä etelään. Se julistautui kaupungiksi vuonna 1839. Kaupungin asukkaista noin 17 prosenttia on alle 14-vuotiaita, ja noin 23 prosenttia on yli 65-vuotiaita. == Lähteet == == Aiheesta muualla == Luokka:Australian kaupungit Luokka:Uusi Etelä-Wales
Fresnon piirikunta

Fresnon piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 1 009 654 vuonna 2020 ja sen pinta-ala on 15 570 neliökilometriä. Piirikunnan hallintokeskus Fresno on myös sen suurin kaupunki. == Väestö == Piirikunnan asukkaista 52,8 prosenttia on latinalaisamerikkalaisia, 29,9 prosenttia valkoisia ja 10,3 prosenttia aasialaisia. 45,3 prosenttia puhuu muita kieliä kuin englantia. 97,3 prosenttia asukkaista on Yhdysvaltain kansalaisia. Piirikunnan väestön keski- ikä on 86,8 vuotta. ==Kuvia piirikunnasta== Tiedosto:Downtownfresnoskyline.jpg|Fresnon kaupunki. Tiedosto:Sandy Wool Lake in Ed R. Levin Country Park.JPG|Ed R. Levinin piirikunnanpuisto. ==Lähteet== == Aiheesta muualla == *
Kurri Kurri

Kurri Kurri on kaupunki Australiassa Uuden Etelä-Walesin osavaltiossa. Kaupungissa oli 16 790 asukasta vuoden 2016 väestönlaskennassa, ja se sijaitsee Sydneystä 170 kilometriä pohjoiseen. Se perustettiin vuonna 1902. Alumiinisuojien valmistus ja hiilikaivos ovat tärkeitä työllistäjiä. Kaupungin asukkaista noin 21 prosenttia on alle 14-vuotiaita, ja noin 16 prosenttia on yli 65-vuotiaita. == Lähteet == Luokka:Australian kaupungit Luokka:Uusi Etelä- Wales
Aasiansatulahaikara

Aasiansatulahaikara (Ephippiorhynchus asiaticus) on ainoa Australiassa esiintyvä haikaralaji. Sitä kutsutaan Pohjois-Australiassa perinteisesti nimellä Jabiru. Nimitys on peräisin guaranin kielestä ja tarkoittaa turvonnutta niskaa. Siitä on muodostunut linnun kansanomainen nimi varsinaisen jabirun kanssa jaettavan yhdennäköisyyden vuoksi, vaikka lajit kuuluvatkin eri sukuihin. == Ulkonäkö ja koko == Aasiansatulahaikaran höyhenpuku on mustavalkoinen, kaula kiiltävän tummanvihreä sekä violetti ja pyrstö musta. Linnun värityksen voi erottaa muista australialaisista linnuista vaivattomasti. Aasiansatulahaikaran jalat ovat pitkät ja punaiset. Naaraan erottaa uroksesta keltaisen iiriksen avulla. Aasiansatulahaikaran pituus on 129–150 senttimetriä, siipiväli 230 senttimetriä ja paino noin neljä kilogrammaa. == Levinneisyys == Aasiansatulahaikara esiintyy Australian pohjois- ja itärannikolla. Sitä tavataan silloin tällöin myös Sydneyn eteläpuolella. Laji viihtyy makeavetisillä soilla ja kosteikoilla. == Lisääntyminen == Aasiansatulahaikaran parittelukausi kestää maaliskuusta lokakuuhun. Linnun pesä on suurikokoinen, 1,8 metriä leveä, rakennettu oksista ja yleensä veden läheisyydessä. Naaras munii tavanomaisesti 2–4 valkoista munaa, joita hautoo molemmat sukupuolet. Naaras ja koiras huolehtivat yhdessä myös kuoriutuneista poikasista. Pesivä pari pysyttelee tavallisesti erillään muista yksilöistä. == Ravinto == Aasiansatulahaikara käyttää ravinnokseen kaloja, pieniä äyriäisiä, matelijoita ja raatoja. Lintu metsästää yksikseen kahlaamalla matalassa vedessä suurella nokallaan. == Lähteet == Luokka:Haikaralinnut
Etnogaala

Etnogaala on kansanmusiikin ja -tanssin gaala, jossa palkitaan alan taiteilijoita. Sen järjestää Kansanmusiikin ja Kansantanssin Edistämiskeskus. Etnogaala on järjestetty ensi kerran loppuvuodesta 2017, ja toisen kerran tammikuussa 2019. Gaala on molempina vuosina järjestetty Tavastia-klubilla. Vuoden 2019 gaala oli katseltavissa ja kuunneltavissa suorana Yle Areenassa, ja editoitu taltionti tulee myöhemmin nähtäväksi televisiossa. ==Vuoden 2017 ehdokkaat ja palkitut== ;Vuoden artisti *Anne-Mari Kivimäki **Muut ehdokkaat: Frigg, Ismaila Sané ;Vuoden ilmiö *Orivesi All Stars **Muut ehdokkaat: Kalevauva.fi, Pelimanni 8bit ;Vuoden tulokas *Maija Kauhanen **Muut ehdokkaat: BaranBand, Elssa Antikainen ;Vuoden kansainvälistyjä *Frigg **Muut ehdokkaat: Okra Playground, Pekko Käppi & K:H:H:L ;Vuoden kansanmusiikintekijä *Pekko Käppi & K:H:H:L **Muut ehdokkaat: Anne-Mari Kivimäki, Tuuletar ;Vuoden tanssintekijä *Petri Kauppinen **Muut ehdokkaat: Hanna Poikela, Rami Meling ;Risteys-palkinto *Hildá Länsman **Muut ehdokkaat: Digelius Music, World Music School Helsinki ==Vuoden 2019 ehdokkaat ja palkitut== ;Vuoden tulokas *Pauanne **Muut ehdokkaat: Mammantytöt!, Solju ;Risteys-palkinto *Kulttuuriyhdistämö Interkult **Muut ehdokkaat: Haapavesi Folk Music Festival, Helsinki-Cotonou Ensemble ;Vuoden kansainvälistyjä *Tuuletar **Muut ehdokkaat: Antti Paalanen, Sväng ;Vuoden tanssintekijä *Kaari Martin **Muut ehdokkaat: Hanna Poikela, Tanssiteatteri Tsuumi ;Vuoden tuottaja *Kulttuuriosuuskunta Uulu **Muut ehdokkaat: Bafe’s Factory, Rahvaanmusiikin kerho ;Vuoden tuottaja, kunniamaininta *Bafe’s Factory ;Vuoden kansanmusiikintekijä *Solju **Muut ehdokkaat: Heikki Laitinen, Tuuletar ;Vuoden artisti *Sväng **Muut ehdokkaat: Helsinki-Cotonou Ensemble, Johanna Juhola ==Lähteet== ==Aiheesta muualla== *Etnogaala 2019 Yle Areenassa Luokka:Suomalainen kansanmusiikki Luokka:Suomalainen kansantanssi
Matti Edvard Alanko

Matti Edvard Alanko, vuoteen 1906 Helander (17. kesäkuuta 1889 HämeenlinnaKuka kukin on (Aikalaiskirja) 1954, s. 29 (Viitattu 15.1.2019) – 16. tammikuuta 1963 Hämeenlinna) oli suomalainen lehtiyhtiön toimitusjohtaja ja kunnallisneuvos, joka toimi vuosikymmeniä Hämeenlinnan kunnalliselämässä, mutta myös Hämeenlinnan vt. kaupunginjohtajana. Alangon vanhemmat olivat räätäli Eemil Helander ja Aliina Sofia Malin ja puoliso vuodesta 1912 Sofia Autere. Alanko kävi kansa- ja ammattikoulun. Latojan koulutuksen saanut Alanko työskenteli kirjapainoalalla Helsingissä ja Hämeenlinnassa ja tuli 1909 töihin uuteen Hämeen Kansan kirjapainoon. Sen tekninen johtaja hän oli 1921–1933 ja koko lehtitalon toimitusjohtaja vuodesta 1933 vuoden 1959 alkuun, jolloin hän jäi eläkkeelle. Alanko oli myös Työväen Toverin ja Kullervon toimittaja 1924 ja 1940. Puoluekannaltaan sosiaalidemokraatti Alanko oli Hämeenlinnan kaupunginvaltuuston jäsen vuodesta 1921 vuoteen 1958, jolloin hän siirtyi hoitamaan väliaikaisesti kaupunginjohtajan tehtäviä. Alanko toimi sekä valtuuston varapuheenjohtajana että puheenjohtajana. Kaupunginhallituksen jäsen hän oli 1934–1944. Alangolle myönnettiin kunnallisneuvoksen arvo vuonna 1949.Kunnallisneuvos Matti Alanko kuollut. Helsingin Sanomat, 17.1.1963, s. 3. Raittiusmiehenä tunnettu Alanko sai nimikkokadun Hämeenlinnan Kaurialaan vuonna 1979.Ahveniston hautausmaan virtuaalipolku Alanko, Matti: Kunnallisneuvos, kieltolain kannattaja 1889–1963. (Viitattu 15.1.2019) ==Lähteet== Luokka:Suomalaiset yritysjohtajat Luokka:Hämeenlinnan kaupunginvaltuutetut Luokka:Hämeenlinnan pormestarit ja kaupunginjohtajat Luokka:Suomen Sosialidemokraattisen Puolueen poliitikot Luokka:Raittiusliikkeen vaikuttajat Luokka:Suomalaiset toimittajat Luokka:Vuonna 1889 syntyneet Luokka:Vuonna 1963 kuolleet
Ruskopuukäärme

Ruskopuukäärme eli kissakäärme (Boiga irregularis) on käärme, joka kuluu tarhakäärmeiden (Colubridae) heimoon. == Kuvaus == Ruskopuukärme on hyvin erottuva, koska sillä on suuri pää, pullistuvat silmät ja pitkä ruskea ruumis. Käärme kasvaa yleensä 1,5-1,8 metriä pitkäksi. Sillä on ruumiissaan ruskeita viivoja, jotka ovat joillain yksilöillä niin värikkäitä, että niitä kutsutaan ”yön tiikereiksi”. Ruskopuukäärmeet ovat tunnettuja kiivaasta luonteestaan ja ne hyökkäävät ihmisten kimppuun, jos ne tuntevat itsensä uhatuiksi. Ne ovat myrkyllisiä, mutta myrkky ei voi tappaa ihmistä. Käärmeen elinikä on 15-20 vuotta. == Elinalue == Rusokopuukäärme löytyy metsistä, sademetsistä ja kallioilta. Se menee yleensä suojaan usein onttoihin puihin, luoliin tai kallionkoloihin. Käärmettä esiintyy paljon Itä- ja Pohjois-Australian rannikkoalueilla Sydneyn tienoilta Länsi-Australian Kimberleysiin. == Lisääntyminen == Ruskopuukäärmenaaras munii 3-11 munaa, jonka jälkeen se jättää munansa. Syntymänsä jälkeen käärmeet ovat noin 30 senttimetrin pituisia. == Ravinto == Ruokavalio koostuu enimmäkseen linnuista, pienistä nisäkkäistä ja munista. == Lähteet == Luokka:Tarhakäärmeet
Ulmin muotoilukoulu

Ulmin muotoilukoulu (, ”Muotoilun korkeakoulu Ulm”) oli Länsi-Saksan Ulmissa vuosina 1950–1968 toiminut teollisen muotoilun korkeakoulu, joka jatkoi Weimarissa 1919–1933 toimineen Bauhausin koulutusperinnettä.Näköislehden aukeama (tilaajille). Ulmin muotoilukoulun perustivat 1953 Inge Aicher-Scholl, graafikko Otl Aicher ja monipuolinen kuvataiteilija Max Bill, joka oli opiskellut Bauhausissa. Ulmin koulun opetusmetodi oli hyvin matemaattispainotteinen ja suosi modernistisen tai ”uusfunktionalistisen” pelkistettyjä, geometriaan perustuvia muotoratkaisuja. Koulu korosti myös muotoiluratkaisujen yhteiskunnallista vaikutusta, ja ensimmäisen vuoden perusopinnoista noin neljännes keskittyi sosiologiaan, psykologiaan, politiikkaan, taloustieteeseen ja ergonomiaan.Sparke, Penny, An Introduction to Design and Culture in the Twentieth Century (New York: Harper & Row, 1986), s. 167, Artikkelin teksti Questia-palvelussa (vaatii tilauksen) . Viitattu 15.1.2019 Ulmin koulun tyylistä hyvänä esimerkkinä pidetään Dieter Ramsin Braun-yhtiölle suunnittelemia tuotteita sekä Otl Aicherin piktogrammikuvioita, joita käytettiin muun muassa Münchenin olympiakisoissa 1972. Koululla oli merkittävä vaikutus monien Länsi-Saksan talousihmettä rakentaneiden yhtiöiden, erityisesti autoja ja muita teknisiä laitteita valmistavien yritysten tuotesuunnitteluun. ==Lähteet== Luokka:Modernistinen arkkitehtuuri Luokka:Länsi-Saksa Luokka:Saksalaiset kuvataideoppilaitokset Luokka:Muotoilu
Etanakiitäjäinen

Etanakiitäjäinen (Cychrus caraboides) on maakiitäjäisten (Carabidae) heimoon kuuluva kovakuoriaislaji. Aikuinen etanakiitäjäinen on kooltaan 14–19 mm ja se on väriltään musta. Sen peitinsiivet ovat hieman nystyiset ja pää on pidentynyt kärsämäiseksi. Takaruumis on päärynänmuotoinen. Etanakiitäjäinen on aktiivinen yöllä saalistaen kotiloita. Päivisin etanakiitäjäinen oleskelee yleisesti kosteissa humuspitoisissa karikkeisissa paikoissa sammalien, kivien ja maatuneiden kantojen sekä puunrunkojen alla. Esiintyy keväästä syksyyn ollen runsaimmillaan loppukesästä. Etanakiitäjäinen talvehtii toukkana. Esiintyy lähinnä Euroopassa ja on laajasti levinnyt myös Suomeen. Etanakiitäjäinen erittää metakryylihappoa allomonina puolustautuessaan ulkopuolisilta hyökkäyksiltä.Pherobase: Semiochemicals of Cychrus caraboides Etanakiitäjäinen saalistaa luonnossa ainakin seuraavia lajeja: espanjansiruetana (Arion vulgaris), tylppäetana (Deroceras invadens), rantaetana (Deroceras laeve) ja valepeltoetana (Deroceras reticulatum).Centre for Agriculture and Biosciences International (CABI): Cychrus caraboides == Lähteet == == Aiheesta muualla == *Laji.fi: Etanakiitäjäinen (Cychrus caraboides) *Ötökkätieto: Etanakiitäjäinen (Cychrus caraboides) *UniProt: Taxonomy - Cychrus caraboides *Global Biodiversity Information Facility (GBIF): Cychrus caraboides Luokka:Petokuoriaiset
Tšetšenian seksuaalivähemmistöjen vainot

Tšetšenian seksuaalivähemmistöjen vainot ovat helmikuussa 2017 alkaneita mies- ja naispuolisten homo- ja biseksuaalien pidätyksiä, kidutuksia ja joskus myös surmaamisia Tšetšeniassa. Noin 140 on pidätetty, useimpia näistä kidutettu ja ainakin viisi kuollut kidutuksiin 2017–2019.Järjestö: Homovainot jatkuvat Tshetsheniassa – ainakin kaksi surmattu Virallisesti Ramzan Kadyrovin johtama maa on kiistänyt nämä ihmisoikeusrikkomukset, samoin kuin koko seksuaalivähemmistöjen olemassaolonkin. Kadyrovin mukaan mahdolliset homot tappavat näiden omat perheet. Vainojen syy on homoviha, mutta yhtä hyvin myös uskonto. Homoseksuaalisuuteen suhtaudutaan kansan parissa hyvin kielteisesti Tšetšeniassa: homous häpäisee koko suvun. Homoja ja lesboja on paennut vainojen takia maasta. Hallitus koettaa parhaansa mukaan estää nämä paot. == Tšetšenian homovainot == Vuoden 2017 helmikuussa alkoi Tšetšeniasta kantautua tietoja homoseksuaaleina pidettyjen pidätyksistä, kidutuksista ja murhista. Asiasta kertoi mm. Venäjän opposition lehti Novaja gazeta. Tšetšenian ja Venäjän hallitukset kiistivät seksuaalivähemmistöjen vainot. Tšetšenian hallitus väitti, että maassa ei olisi seksuaalivähemmistöjä. Venäjän opposition mukaan Kadyrov pyrki kitkemään homoseksuaalit pois sulkemalla näitä keskitysleireille. Venäjän ulkoministeriön tiedottaja Marija Zaharova sanoi kesällä 2017 Ylen toimittajan Erkka Mikkosen jänistävän, kun tämä ei halunnut lähteä aiheeseen liittyvälle juttumatkalle Tšetšeniaan. Vuonna 2018 homoseksuaaleja pakeni maasta. Venäjän valtiollinen Rossija 24 -kanava kutsui väitteitä Tšetšenian homoseksuaalien vainoista läntiseksi informaatio- operaatioksi. Vuonna 2018–2019 maan viranomaiset pidättivät kymmeniä nais- ja mieshomoseksuaaleja, ja kiduttivat näistä kuoliaaksi ainakin kaksi. Venäjän suosituimmalla sosiaalisella verkkosivustolla VKontaktessa kehotettiin homoseksuaaleja pakenemaan maasta. Tšetšenian hallitus pyrki estämään tämän mm. passeja takavarikoimalla. == Lähteet == Luokka:Ihmisoikeudet Luokka:Tšetšenia Luokka:Rikokset Venäjällä Luokka:2010-luvun rikokset Luokka:Seksuaali- ja sukupuolivähemmistöjen oikeudet Venäjällä
Cold Case Hammarskjöld

Cold Case Hammarskjöld on tanskalaisen dokumentaristin Mads Brüggerin elokuva YK:n pääsihteerin Dag Hammarskjöldin kuolemasta. Hammarskjöld kuoli, kun hänen lentokoneensa ammuttiin alas Sambian yllä vuonna 1961. Dokumentin mukaan Hammarskjöldin koneen ampui alas belgialais-brittiläinen palkkasoturi Jan van Risseghem. Vuoteen 2019 saakka ei ollut tiedetty, kuka koneen ampui alas, ja van Risseghem oli esittänyt oman koneensa lokitiedot todisteena siitä, että hän ei ollut ollut Katangassa tuohon aikaan. Toinen lentäjä, Roger Bracco, kertoi kuitenkin dokumentin tekijöille, että lokitiedot olivat väärennettyjä. Van Risseghemin tuntenut toinen henkilö, Pierre Coppens, kertoi kuulleensa van Risseghemiltä vuonna 1965, että tämä oli ampunut koneen alas. Van Risseghem myös kuvaili tarkasti, miten se oli tapahtunut ja mitä haasteita siinä oli ollut. Coppensin mukaan van Risseghem ei ollut tiennyt, keitä koneessa oli. Elokuva Cold Case Hammarskjöld esitettiin Sundancen elokuvajuhlilla tammikuussa 2019. ==Lähteet== Luokka:Tanskalaiset dokumenttielokuvat
Dieudonné Gnammankou

Dieudonné Gnammankou (s. 1963, Dahomeyn tasavalta) on beniniläinen historioitsija ja kääntäjä. Gnammankou syntyi vuonna 1963 Beninissä. Hän opiskeli entisessä Neuvostoliitossa, ja hänelle myönnettiin loppututkinto Patrice Lumumban yliopistosta Moskovassa. Gnammankoun työ on keskittynyt Afrikan tutkimuksiin ja Afrikan diasporan historiaan. Vuonna 1996 hän julkaisi merkittävän elämäkerran venäläisestä sotilasjohtajasta Abram Petrovich Gannibalista. Venäjänkielinen käännös julkaistiin vuonna 1999, samaan aikaan kuin kirjailija Alexander Pushkinin, Gannibalin suuren pojanpojan syntymästä oli kulunut kaksisataa vuotta. Gnammankoun tutkimus yhdessä Hugh Barnesin kanssa vahvisti lopullisesti, että Gannibal on syntynyt Keski-Afrikassa sijaitsevan Logone-Birnin alueella, joka on nykyään Kamerunissa sijaitsevan Tšadjärven lähellä. == Tärkeimmät teokset == * *(Alkuperäinen julkaistu Swahiliksi 1896) * == Lähteet == Luokka:Beniniläiset historioitsijat Luokka:Kielenkääntäjät Luokka:Vuonna 1963 syntyneet Luokka:Elävät henkilöt
Belzebubs

Belzebubs on JP Ahosen verkossa vuodesta 2016 julkaisema sarjakuva black metal -henkisestä perheestä ja perheen ympärillä pyörivistä hahmoista. Sarjakuvaa seuraa ympäri maailmaa neljännesmiljoona ihmistä. Sarjakuvahahmot esiintyvät myös musiikkivideossa "Blackened Call". Single "Blackened Call" on julkaistu myös muun muassa Spotifyssa. Musiikkivideo on tehty yhteistyössä Pyjama Filmsin kanssa. Belzebubs-yhtyeen debyyttilevy Pantheon of the Nightside Gods on julkaistu 26. huhtikuuta 2019. Vuonna 2016 julkaistiin numeroitu 300 kappaleen painos sarjan ensimmäisistä stripeistä. Ensimmäinen varsinainen albumi julkaistiin Yhdysvalloissa 5. maaliskuuta 2018. Kirjasta on julkaistu käännökset kahdeksalle eri kielelle. Belzebubs-sarjakuvat ovat olleet esillä myös muun muassa Tuska-festivaalin ja Helsingin sarjakuvafestivaalien yhteisnäyttelyssä. Sarjakuvasta tehdään maailmanlaajuiseen levitykseen myyty 22 jakson animaatiosarja, jonka budjetti on 4,5 miljoonaa euroa. == Kirjat == * Ahonen, JP. Belzebubs: Helvettiin ja takaisin. Kangasala: Kustannusosakeyhtiö Kumiorava, 2016. ISBN 978-952-7033-12-8 *Ahonen, J.P.: Belzebubs. Top Shelf Productions, 2018. ISBN 978-1-60309-442-9. *Ahonen, JP. Belzebubs. [Kangasala]: Kustannusosakeyhtiö Kumiorava, 2018. ISBN 978-952-7033-14-2 *Ahonen, JP. Belzebubs: Vol. 2, Kuolema kuittaa univelat. Äkäslompolo: Kustannusosakeyhtiö Kumiorava, 2023. ISBN 978-952-7033-19-7 == Diskografia == Belzebubs: Pantheon of the Nightside Gods. Century Media Records (2019) == Lähteet == == Aiheesta muualla == * https://belzebubs.com Luokka:Suomalaiset sarjakuvat Luokka:Strippisarjakuva Luokka:Verkkosarjakuvat Luokka:Virtuaaliyhtyeet
Cape Willoughbyn majakka

Cape Willoughbyn majakka on majakka Kengurusaarella Etelä-Australian osavaltiossa Australiassa. Se sijaitsee Kengurusaaren itäkärjessä Dudleyn niemimaalla. Majakka valmistui vuonna 1852, ja se on Etelä-Australian vanhin majakka. Majakan rakentaminen kesti yli kaksi vuotta. Se on rakennettu graniitista ja kalkkikivestä, jota saatiin rakennuspaikalta. Cape Willoughbyn majakka on 20,5 metriä korkea, ja sen seinät ovat 1,4 metriä paksut alhaalta ja 0,86 metriä ylhäältä. == Lähteet == Luokka:Australian majakat Luokka:Etelä- Australia
Sakari Sirkkanen

Sakari Sirkkanen on suomalainen toimittaja. Hän on toiminut Yle Puheen Politiikkaradiossa toimittajana ja tuottajana. Sirkkanen siirtyi Yle TV1:n A-studion toimittajaksi vuoden 2018 lokakuussa. == Lähteet == Luokka:Suomalaiset toimittajat Luokka:Ylen toimittajat Luokka:Syntymävuosi puuttuu Luokka:Elävät henkilöt
Olli Seuri

Olli Seuri (s. 1983)Helsinki Agency on suomalainen toimittaja ja journalismin tutkija. Seuri on koulutukseltaan sekä yhteiskuntatieteiden tohtori että filosofian maisteri. Vuosina 2019–2020 Seuri toimi Tampereen yliopiston journalistiikan työelämäprofessorina. Hän oli Yleisradion Yle Radio 1:n Ykkösaamun juontajana vuosina 2012–2018. Kevään 2019 ajan Seuri työskenteli Yle TV1:n A-Talk-ohjelman juontajana. Vuosina 2019–2021 Seuri juonsi Helmiina Suhosen ja Robert Sundmanin kanssa politiikkaan keskittyvää podcastia Jaa, ei, tyhjiä, poissa, jonka julkaisualustana on Yle Areena. Vuoden 2022 alusta alkaen Seuri on juontanut Ylen Viimeinen sana -televisio-ohjelmaa yhdessä Rosa Kettumäen kanssa. Vuoden 2023 keväällä hän juonsi myös radion Pyöreää pöytää . Seuri sai Bonnierin Suuren Journalistipalkinnon vuoden 2017 parhaana journalistina. Hän sai vuonna 2019 Suomen Kuvalehden journalistipalkinnon. Seuri siirtyy toukokuussa 2024 Ylestä tanskalaisen Zetlandin uuden Suomen- yhtiön johtotehtäviin. Zetland tekee laajojen artikkelien kautta syventävää journalismia verkkoon. == Kirjat == * Seuri, Olli & Ikäheimo, Hannu-Pekka: Portinvartijat: Kamppailu tiedon vapaudesta. Helsinki: Kustannusosakeyhtiö Teos, 2023. ISBN 978-952-363-256-1 * Kaseva, Tuomas & Räty, Reetta & Seuri, Olli & Ahvenniemi, Ulla: Feature!: Kirjoittamisen mestarikurssi. Helsinki: Kustannusosakeyhtiö Teos, 2022. ISBN 978-952-363-291-2 * Seuri, Olli: Avoin kysymys: Haastattelun käsikirja. Tampere: Vastapaino, 2020. ISBN 978-951-768-815-4 * Vihma, Antto & Hartikainen, Jarno & Ikäheimo, Hannu-Pekka & Seuri, Olli: Totuuden jälkeen: Miten media selviää algoritmien ja paskapuheen aikana. Helsinki: Kustannusosakeyhtiö Teos, 2018. ISBN 978-951-851-862-7 == Lähteet == == Aiheesta muualla == * Olli Seurin kotisivu Luokka:Ylen toimittajat Luokka:Vuonna 1983 syntyneet Luokka:Elävät henkilöt Luokka:Podcast-juontajat Luokka:Suomalaiset politiikantoimittajat
Semikonservatiivinen malli

Semikonservatiivinen malli kuvaa mekanismia, jolla DNA replikoituu eli kahdentuu kaikissa tunnetuissa soluissa. Se saa nimensä siitä, että tämä transkriptiomekanismi oli yksi kolmesta alun perin ehdotetusta mallista DNA:n replikaatioon: * Semikonservatiivinen replikointi tuottaisi kaksi kopiota, joista kumpikin sisältäisi yhden alkuperäisen kaksoiskierteen juosteista ja yhden uuden juosteen. * Konservatiivisessa replikoinnissa alkuperäisen DNA- molekyylin kaksoiskierteen juosteet jäisivät yhteen ja kaksoiskierre tuottaisi kopion, joka koostuisi kahdesta uudesta juosteesta, jotka sisältävät kaikki uudet DNA-emäsparit. * Dispersiivinen replikointi tuottaisi kaksi kopiota DNA:sta, jotka molemmat sisältäisivät erillisiä DNA-alueita, jotka koostuisivat kokonaan alkuperäisen DNA:n juosteiden osista tai kokonaan uusista, syntetisoiduista juosteiden osista. Watsonin ja Crickin vuonna 1953 selvittämä DNA:n rakenne viittasi siihen, että kumpikin kaksoiskierteen juoste toimi mallina uuden juosteen synteesille. Kuitenkaan ei tiedetty, miten äskettäin syntetisoidut juosteet yhdistyivät alkuperäisiin juosteisiin muodostaen kaksi kaksoiskierteistä DNA-molekyyliä. Semikonservatiivinen malli tuntui kaikkein järkevimmältä, koska se mahdollisti jokaisen uuden juosteen pysyvän liittyneenä templaattijuosteeseensa. Nikolai Koltsov kannatti semikonservatiivista mallia, jota tukivat myös Meselson-Stahlin kokeiluMeselson M, Stahl FW. (2007) DNA-päällekkäisyyden puolikonservatiivisen tilan osoittaminen. ja muut kokeet, jotka mahdollistivat vanhojen ja uusien säikeiden jakautumisen autoradiografisen visualisoinnin replikoiduissa kromosomeissa. Kokeelliset todisteet vahvistivat, että kyseessä oli semikonservatiivisen mallin mukainen muodostuminen. Ensimmäisessä replikaatiossa syntyy kaksi DNA-ketjua, jotka molemmat sisältävät yhden alkuperäisen juosteen ja yhden uuden juosteen. Uusien ketjujen replikoiduttua uudelleen on neljä DNA-ketjua, joista kahdessa on edelleen yksi alkuperäinen juoste ja yksi uusi juoste. Kahdessa muussa ketjussa on kuitenkin yksi ensimmäisessä replikaatiossa syntynyt juoste ja yksi toisessa replikaatiossa syntynyt uusi juoste. == Viitteet == Luokka:Molekyyligenetiikka
Kari Heimonen

Kari Heimonen tarkoittaa seuraavia * Kari Heimonen, taloustieteilijä * Kari Heimonen, kirjailija, puutarhuri
S&P/ASX 50

S&P;/ASX 50 on Australian merkittävin suurten yritysten osakeindeksi. Se kuvaa Australian arvopaperipörssin (ASX) 50 markkina-arvoltaan suurimman ja vaihdetuimman osakeyhtiön osakkeiden arvon muutoksia. Osakeindeksiä ylläpitää Standard & Poor's yhdessä Australian arvopaperipörssin kanssa. Mukana on osakkeiden yhteenlasketulta arvoltaan eli markkina-arvoiltaan vähintään noin 5 miljardin Australian dollarin (AUD) arvoisia yrityksiä. Maaliskuussa 2017 indeksissä edustetut osakkeet (yritykset) edustivat noin 62 prosenttia Australian osakemarkkinoiden markkina-arvosta. ==Osakeindeksissä edustetut osakkeet== S&P;/ASX 50 -osakeindeksissä olivat mukana seuraavien yhtiöiden osakkeet 1. tammikuuta 2019. Osakekoodi Yritys Logo Toimiala Markkina-arvo (1.1.2019, AUD) Paino (%) (Tilanne 1.1.2019) AGL AGL Energy Limited Peruspalvelut AMC Amcor Limited center--> Raaka-aineet AMP AMP Limited center--> Rahoitus ANZ ANZ Banking Group Limited Rahoitus APA APA Group center--> Peruspalvelut ALL Aristocrat Leisure center--> Viihde (peliautomaatit) ASX ASX Limited Rahoitus AZJ Aurizon Holdings Limited center--> Teollisuustuotteet ja -palvelut BHP BHP Group Raaka-aineet BXB Brambles Limited center--> Teollisuustuotteet ja -palvelut CTX Caltex Australia center--> Energia COH Cochlear Limited center--> Terveydenhoito COL Coles Group center--> Päivittäistavarat CBA Commonwealth Bank Rahoitus CPU Computershare Limited center--> IT CSL CSL Limited Terveydenhoito DXS Dexus center--> Kiinteistöt FMG Fortescue Metals Group center--> Raaka-aineet GMG Goodman Group center--> Kiinteistöt GPT GPT Group center--> Kiinteistöt IAG Insurance Australia Rahoitus JHX James Hardie Industies center--> Raaka-aineet LLC Lendlease Group center--> Kiinteistöt MQG Macquarie Group Limited Rahoitus MPL Medibank Private Limited center--> Rahoitus MGR Mirvac Group center--> Kiiteistöt NAB National Australia Bank Rahoitus NCM Newcrest Mining center--> Raaka-aineet OSH Oil Search Limited center--> Energia ORI Orica Limited center--> Raaka- aineet ORG Origin Energy center--> Energia QAN Qantas Airways Teollisuustuotteet ja -palvelut QBE QBE Insurance Group center--> Rahoitus RHC Ramsay Health Care center--> Terveydenhoito RIO Rio Tinto Limited Raaka- aineet STO Santos Limited Energia SCG Scentre Group center--> Kiinteistöt SHL Sonic Healthcare center--> Terveydenhoito S32 South32 Limited center--> Raaka-aineet SGP Stockland center--> Kiinteistöt SUN Suncorp Group Limited center--> Rahoitus SYD Sydney Airport Holdings (SYD Airport) center--> Teollisuustuotteet ja -palvelut TLS Telstra Corporation Tietoliikennepalvelut TCL Transurban Group Teollisuustuotteet ja -palvelut TWE Treasury Wine Estate center--> Päivittäistavarat VCX Vicinity Centres center--> Kiinteistöt WES Wesfarmers Limited Moniala WBC Westpac Banking Corp. Rahoitus WPL Woodside Petroleum Energia WOW Woolworths Group Limited Päivittäistavarat == Lähteet == ==Aiheesta muualla== *Aasian/Tyynenmeren maiden pörssi-indeksejä, mukana Australian S&P;/ASX 50 -indeksi (investing.com) Luokka:Osakeindeksit Luokka:Australialaiset pörssiyhtiöt Luokka:Luettelot taloudesta
Alison Peek

Alison Louise Peek (s. 12. lokakuuta 1969 Adelaide, Australia) on australialainen maahockeypelaaja. Hän voitti Australian maajoukkueen pelaajana olympiakultaa Sydneyssä 2000 ja kuului joukkueeseen myös Barcelonan olympialaisissa 1992, kun Australia sijoittui viidenneksi. Hän voitti maailmanmestaruuden Dublinissa 1994 ja Utrechtissa 1998. == Lähteet == Luokka:Australialaiset maahockeypelaajat Luokka:Australialaiset olympiavoittajat Luokka:Vuonna 1969 syntyneet Luokka:Elävät henkilöt
Claire Mitchell-Taverner

Claire Mitchell-Taverner (s. 17. kesäkuuta 1970 Melbourne, Australia) on australialainen maahockeypelaaja. Hän voitti Australian maajoukkueen pelaajana olympiakultaa Sydneyssä 2000 ja maailmanmestaruuden Utrechtissa 1998. Hän oli myös kolme kertaa voittamassa Champions Trophyn sekä kultaa Kansainyhteisön kisoissa 1998. == Lähteet == Luokka:Australialaiset maahockeypelaajat Luokka:Australialaiset olympiavoittajat Luokka:Vuonna 1970 syntyneet Luokka:Elävät henkilöt
Nikki Hudson

Nicole Elaine "Nikki" Hudson (o.s. Mott, s. 6. heinäkuuta 1976 Rockhampton, Queensland, Australia) on australialainen maahockeypelaaja, pelipaikaltaan hyökkääjä. Hän voitti Australian maajoukkueen pelaajana olympiakultaa Sydneyssä 2000 ja kuului olympiajoukkueeseen myös Ateenassa 2004 ja Pekingissä 2008, joissa molemmissa Australia sijoittui viidenneksi. Sydneyn olympialaisissa hän teki kuusi maalia ja oli turnauksen paras maalintekijä. Hän voitti maailmanmestaruuden Utrechtissa 1998. Hän voitti Kansainyhteisön kisoissa kultaa vuosina 1998 ja 2006 sekä kuului Champions Trophyn voittajajoukkueeseen vuosina 1995, 1997 ja 1999. Hudson pelasi vuonna 2009 päättyneellä maajoukkueurallaan Australian maajoukkueessa 303 ottelua ja teki niissä 99 maalia. Hänet nimettiin Australian maahockeyn kunniagalleriaan (Hockey Australia Hall of Fame) vuonna 2015. == Lähteet == Luokka:Australialaiset maahockeypelaajat Luokka:Australialaiset olympiavoittajat Luokka:Vuonna 1976 syntyneet Luokka:Elävät henkilöt
Rachel Imison

Rachel Anne Imison (s. 16. joulukuuta 1978 Palmerston North, Manawatu- Wanganui, Uusi-Seelanti) on australialainen maahockeypelaaja, pelipaikaltaan maalivahti. Hän voitti Australian maajoukkueen ykkösmaalivahtina olympiakultaa Sydneyssä 2000 ja kuului olympiajoukkueeseen myös Ateenassa 2004 ja Pekingissä 2008, joissa molemmissa Australia sijoittui viidenneksi. Hän voitti Kansainyhteisön kisoissa kultaa kahdesti ja kuului kolme kertaa Champions Trophyn voittajajoukkueeseen. == Lähteet == Luokka:Australialaiset maahockeypelaajat Luokka:Australialaiset olympiavoittajat Luokka:Vuonna 1978 syntyneet Luokka:Elävät henkilöt
José María Morelos

José María Morelos y Pavón (1765–1815) oli meksikolainen roomalais-katolinen pappi, joka komensi joukkoja Meksikon itsenäisyyssodassa kapinallisten puolella. Hänen kuvansa on ollut 50 peson setelissä 1997 lähtien. Morelos syntyi köyhähköön perheeseen Valladolidissa ja opiskeli papiksi, jonka virkaan hänet vihittiin 1797. Morelos liittyi Meksikon itsenäisyyssotaan kapinallisten puolelle kapinan alettua. Morelos vangittiin Tezmalacan taistelussa marraskuussa 1815 ja teloitettiin saman vuoden joulukuussa. Luokka:Meksikon historia Luokka:Vuonna 1765 syntyneet Luokka:Vuonna 1815 kuolleet
Lizzie Armanto

Elizabeth Marika Armanto (s. 26. tammikuuta 1993 Venturan piirikunta, Kalifornia, Yhdysvallat) on suomalais-yhdysvaltalainen ammattilaisrullalautailija. Hänen isänsä on suomalainen. Lizzien äidin Evan- isä on puolestaan lähtöisin Filippiineiltä. Armanto asuu Los Angelesin kupeessa Long Beachissa. == Ura == Armanto kasvoi Santa Monicassa, Kaliforniassa. Hän aloitti lautailun 14-vuotiaana vuonna 2007 nuoremman veljensä kanssa. Vuosina 2010–2012 hän voitti rullalautailun kokonaismaailmancupin. Vuonna 2013 Armanto voitti kultaa ensimmäisessä naisten rullalautailun park-tapahtumassa X Gamesissä Barcelonassa. Vuonna 2018 Armanto teki ensimmäisenä naisena 360 Loopin ja maaliskuussa 2019 Armanto voitti ensimmäisenä naisskeittarina toistamiseen Combi Pool Classic -rullalautakilpailun. Tammikuussa 2019 uutisoitiin Armannon liittyneen Suomen rullalautailumaajoukkueeseen ja tavoittelevan paikkaa vuoden 2021 Tokion olympialaisiin, joissa laji oli ensimmäistä kertaa mukana olympialaisten kilpailuohjelmassa. Lokakuussa 2020 hänen reisiluunsa murtui kaatumisessa, ja pitkä toipilasaika haittasi valmistautumista olympialaisiin. Hän edusti Suomea kesällä 2021 Tokion olympialaisten park-kilpailussa ja sijoittui karsinnassa 14:nneksi eikä selviytynyt loppukilpailuun. == Videopeliesiintymiset == Armanto on pelattavissa oleva hahmo videopeleissä Tony Hawk's Shred Session ja Tony Hawk’s Pro Skater 5. == Yksityiselämä == Armanto avioitui belgialaisen ammattilaisrullalautailija Axel Cruysberghsin kanssa lokakuussa 2020. Armanto on mukana myös yritystoiminnassa ja hän on ostanut osan suomalaisesta yrityksestä, joka valmistaa liköörejä ja miedompia hiilihappojuomia. Hänen aiemmat sijoituksensa ovat kohdistuneet vain rullalautailuun. == Lähteet == Luokka:Suomalaiset rullalautailijat Luokka:Yhdysvaltalaiset rullalautailijat Luokka:Amerikansuomalaiset henkilöt Luokka:Vuonna 1993 syntyneet Luokka:Elävät henkilöt
Kate Allen (maahockeypelaaja)

Kate Ruth "Katie" Allen (s. 28. helmikuuta 1974 Adelaide, Australia) on australialainen maahockeypelaaja. Hän voitti Australian maajoukkueen pelaajana olympiakultaa Sydneyssä 2000 ja kuului joukkueeseen myös Ateenan olympialaisissa 2004, kun Australia sijoittui viidenneksi. Hän voitti maailmanmestaruuden Dublinissa 1994 ja Utrechtissa 1998. Champions Trophyn voittajajoukkueeseen hän kuului vuosina 1995, 1997 ja 2003. == Lähteet == Luokka:Australialaiset maahockeypelaajat Luokka:Australialaiset olympiavoittajat Luokka:Vuonna 1974 syntyneet Luokka:Elävät henkilöt
Oona Räisänen

Oona Räisänen on suomalainen signaalihakkeri ja ohjelmoija. Räisänen on tullut tunnetuksi radiosignaalien tutkimiseen liittyvistä harrastusprojekteistaan: hän on muun muassa purkanut ensimmäisenä maailmassa autojen navigaattoreissa käytetyn salauksen, selvittänyt poliisihelikopterin lentoreitin Youtube-videon ääniraidalle tallennetusta gps-datasta ja dekoodannut HSL:n bussipysäkkinäyttöjä ohjaavan radiosignaalin ja rakentanut sen pohjalta oman pysäkkinäytön. Räisänen on tutkinut myös radiolähettimien tunnistamista kohinasalvan aliäänien perusteella ja paljastanut mahdollisen tietosuojauhan S-Pankin käyttämässä kävijäanalytiikassa, minkä jälkeen pankki luopui palvelun käytöstä. Osa Räisäsen projekteista on saanut laajaa huomiota kansainvälisestikin ja hän on ollut puhujana Euroopan suurimmassa hakkerialan konferenssissa CCC:ssä Saksassa. Hän on opiskellut ympäristötieteitä ja tietojenkäsittelytieteitä Helsingin yliopistossa, ja hän tekee musiikkia taiteilijanimellä Tyna Wind. Oona Räisäsen mukaan hänen hakkeroinnillaan ei ole mitään suurempaa päämäärää, hänestä on vain mielenkiintoista, että yhteiskunnasta löytyy heikkoja kohtia, joiden kautta voi löytää uusia jännittäviä asioita. Räisänen työskentelee C++-ohjelmoijana yksityisellä sektorilla. == Lähteet == == Aiheesta muualla == * Oona Räisäsen kotisivu Luokka:Suomalaiset ohjelmoijat Luokka:Demoskenen henkilöt Luokka:Elävät henkilöt Luokka:Syntymävuosi puuttuu
Kate Slatter

Kate Elizabeth Slatter (myöh. Allen, s. 10. marraskuuta 1971 Adelaide, Australia) on australialainen soutaja, joka voitti olympiakultaa ja maailmanmestaruuden perämiehettömässä kaksikossa. Slatter osallistui ensimmäisiin MM-kilpailuihinsa vuonna 1991 perämiehettömässä nelosessa ja kahdeksikossa. Barcelonan olympialaisissa 1992 hän sijoittui perämiehettömässä nelosessa kuudenneksi ja MM-kilpailuissa 1994 hän saavutti pronssia. MM- kilpailuissa 1995 hän voitti Megan Stillin kanssa kultaa perämiehettömässä kaksikossa, ja seuraavana vuonna Atlantassa he voittivat olympiakultaa. Vuonna 1999 Slatter saavutti Rachael Taylorin parina MM-pronssia, ja Sydneyn olympialaisissa 2000 he saavuttivat olympiahopeaa. Slatter lopetti kilpauransa vuonna 2000. == Lähteet == Luokka:Australialaiset soutajat Luokka:Australialaiset olympiavoittajat Luokka:Vuonna 1971 syntyneet Luokka:Elävät henkilöt
Purje ja moottori

Purje ja moottori oli vuosina 1954–1974 ilmestynyt suomalainen aikakauslehti. Lehti ilmestyi kerran kuussa ja se oli Suomen purjehtijaliiton, Suomen moottoriveneliiton, Suomen navigaatioliiton, Suomen urheilusukeltajain liiton ja Vesihiihtoliiton virallinen äänenkannattaja. Sitä kustansi Sanoma. ==Lähteet== Luokka:Suomalaiset harrastelehdet Luokka:Ilmestymästä lakanneet suomalaiset aikakauslehdet
Saroilta

Saroilta (vuosina 1955–1972 Hankkijan saroilta) oli vuosina 1955–1993 ilmestynyt keskusosuusliike Hankkijan (vuodesta 1990 Hankkija-Maatalous) asiakaslehti. Lehti ilmestyi 8 kertaa vuodessa. ==Lähteet== Luokka:Suomalaiset ammattilehdet Luokka:Suomalaiset asiakaslehdet Luokka:Ilmestymästä lakanneet suomalaiset aikakauslehdet
Megan Still

Megan Still (myöh. Marcks, s. 19. lokakuuta 1972 Queanbeyan, Uusi Etelä-Wales, Australia) on australialainen soutaja, joka voitti olympiakultaa ja maailmanmestaruuden perämiehettömässä kaksikossa. Still kilpaili Barcelonan olympialaisissa 1992 Australian perämiehettömässä nelosessa, joka sijoittui kuudenneksi MM-kilpailuissa 1994 joukkue saavutti pronssia. MM-kilpailuissa 1995 Still voitti Kate Slatterin kanssa kultaa perämiehettömässä kaksikossa, ja seuraavana vuonna Atlantassa he voittivat olympiakultaa. == Lähteet == Luokka:Australialaiset soutajat Luokka:Australialaiset olympiavoittajat Luokka:Vuonna 1972 syntyneet Luokka:Elävät henkilöt
Kimmo Tuuri

Kimmo Tuuri (s. 15. elokuuta 1965) on suomalainen kuoronjohtaja, säveltäjä ja muusikko. Hänen osaamisaluettaan ovat musiikinopettajan, kuoronjohtajan ja pianisti-muusikon monipuoliset tehtävät: erilaisten soitinkokoonpanojen ja kuorojen harjoittaminen ja johtaminen sekä säveltäminen ja sovittaminen. Hän myös opettaa pianonsoittoa (vapaa säestys ja klassinen) ja toimii laulajana (tenori), pianistina ja kitaristina. Kimmo Tuuri on toiminut Jyväskylän yliopiston musiikkikasvatuksen vs. lehtorina ja tuntiopettajana (pianon vapaa säestys, orkesterinjohto, vokaali- ja orkesterimusiikin sovitus ja sivusoitinorkesterin johtaminen) sekä opettajainkoulutuslaitoksen vs. yliassistenttina. Samoin hän on toiminut perusopetuksen ja kansalaisopistojen (mm. Joutsa, Karstula, Kouvola) musiikin opettajana (laulu, pianonsoitto, bändisoitto ja teatteri-ilmaisu). Lisäksi hän on toiminut teatterimuusikkona (koulutus, musiikin johto ja sovitukset) mm. Kouvolan teatterissa, Jyväskylän kaupunginteatterissa, Jyväskylän Työväen Teatterissa sekä Kirjurinluodon kesäteatterissa. Tuuri on johtanut Mieskuoro Metsoja 2004–2017, Lauluyhtye KaruSointia 2005–2007, Lauluyhtye Lux Auribusta v. 2010 lähtien ja Jyväskylän oopperakuoroa v. 2017 lähtienJyväskylän oopperakuoro sekä Mieskuoro Sirkkoja v. 2018 lähtien.Kuoron johtaja Sirkat Tuuri on toiminut keikka- ja studiomuusikkona, säveltäjänä ja sovittajana erilaisissa rockin, kansanmusiikin ja klassisen musiikin projekteissa ja levyillä. Näitä ovat esimerkiksi Folk-yhtye Kolmastoista Kuu, rock-yhtyeet Wanha Laine (rock SM- finaalissa 1983) ja Jussi Hakulisen Kinsky ja vanhan musiikin yhtye Vox Minima. Tuuri on ollut myös musiikkiteknologiaa ja laulua yhdistävän Hubi- kvartetin jäsen v. 2015 lähtien Hubi-kvartetti yhdistelee erilaisia musiikkityylejä ja teknologiaa pyrkien löytämään musiikin uusia horisontteja mieskvartetin ja musahanskan avulla. Muut jäsenet ovat Jukka Louhivuori, Esa Viirret ja Sampo Hankama. Tuuri on koulutukseltaan filosofian maisteri, pääaineena musiikkikasvatus (1996). Lisäksi hän on suorittanut kuoronjohtaja- muusikon tutkinnon Jyväskylän ammattikorkeakoulussa (2011). Tutkintoon liittyen hän oli vuoden Rennesissä Ranskassa vaihto-oppilaana opettajanaan Régine Theodoresco. Muita opettajia ovat olleet Rita Varonen (kuoronjohto), Riikka Strandman ja Seppo Ruohonen (laulu). Karjaan Vanhan musiikin kurssilla hän opiskeli Veikko Kiiverin johdolla. Lisäksi hän on suorittanut mehiläistarhaajan ammattitutkinnon Pohjoisen Keski-Suomen oppimiskeskuksessa. Hänen harrastuksiaan ovat mehiläistarhaus, purjehdus, lukeminen ja musiikki (mm. kanteleen ja kaksirivisen haitarin soitto). == Lähteet == == Aiheesta muualla == *Hubi-kvartetti YouTube Luokka:Elävät henkilöt Luokka:Vuonna 1965 syntyneet Luokka:Suomalaiset kuoronjohtajat Luokka:Suomalaiset säveltäjät
Nassaun piirikunta (Florida)

Nassaun piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 82 721 vuonna 2017 ja sen pinta-ala on 1 880 neliökilometriä. Piirikunnan hallintokeskus Fernandina Beach on myös sen suurin kaupunki. == Asukkaat == Piirikunnan asukkaista 87,5 prosenttia on valkoisia, 6,22 prosenttia mustia ja 3,79 prosenttia latinalaisamerikkalaisia. 3,93 prosenttia puhuu muita kieliä kuin englantia. 98,8 prosenttia asukkaista on Yhdysvaltain kansalaisia. Piirikunnan väestön keski-ikä on 44,6 vuotta. ==Kuvia piirikunnasta== Tiedosto:Fernandina Beach, FL Historic Courthouse.jpg|Piirikunnan oikeustalo. Tiedosto:FernandinaBeach11.jpg|Fernandina Beachin rantaa. ==Lähteet== Luokka:Floridan piirikunnat
Bradfordin piirikunta

Bradfordin piirikunta () on kahden yhdysvaltalaisen piirikunnan nimi: * Bradfordin piirikunta, Florida * Bradfordin piirikunta, Pennsylvania